外灘

外灘，又叫上海外灘，係中國上海黃浦江沿岸一區，喺大清後期到民國初期係上海嘅中心商業區，有好多西方金融機構嘅辦公大樓，嗰時係成個遠東最主要嘅金融中心，畀人叫做「東方華爾街」。中華人民共和國成立後，外資公司全部撤走，不過嗰度啲西式建築無乜點拆到，只係改做第啲用途，令嗰度嘅建築特色可以留存到今時今日。